Diari Oficial de la Generalitat Valenciana


Sumari del DOGV 7248, del 04-04-2014 (2014/2794)

Notificació de la sentència dictada en el procediment de divorci contenciós número 1237/2013.
---------------------------------------------------------------------------------------------

### Dades del document

Número de DOGV
:   7248

Data del DOGV
:   04-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2794


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1237/2013. [2014/2794]  
En el juí a què es fa referència s'ha dictat la resolució que té el text que, literalment, és com seguix:  
  
«Procediment: divorci contenciós 001237/2013.  
De: Vanesa Rodríguez Carrasco.  
Procuradora: Beatriz Avilés Díaz.  
Contra: Gerardo Antonio Girón Delgado.  
Procurador/a: -  
Sentència número 220/2014  
Castelló de la Plana, 12 de març de 2014  
Ignacio Risueño Puchades, jutge de reforç en el Jutjat de Primera Instància número 7 de Castelló de la Plana, he vist les presents actuacions seguides amb el número 1237/2013, en matèria de divorci, promogudes per Vanesa Rodríguez Carrasco, representada per la procuradora Beatriz Avilés, contra Gerardo Antonio Girón Delgado, rebel; ha sigut part el ministeri fiscal.  
  
Dispositiva  
Estime la demanada interposada per Vanesa Rodríguez Carrasco contra Gerardo Antonio Girón Delgado, i dispose:  
1. La dissolució del matrimoni, per divorci de les persones indicades, amb tots els efectes legals.  
2. L'exercici de la pàtria potestat sobre el menor, G. A. G. R., serà exercit per la mare.  
3. S'establix un règim de convivència individual del fill amb la mare.  
4. S'establix, en favor dels fills i a càrrec del pare, una pensió d'aliments de 200 euros mensuals. Esta quantia serà abonada dins dels cinc primers dies de cada mes en el compte bancari que, a este efecte, determine la mare. Així mateix, els gastos extraordinaris seran satisfets per ambdós progenitors al 50 per cent.  
5. El pare podrà relacionar-se amb el seu fill els dissabtes, de 18.00 a 20.00 hores, en el domicili matern.  
Notifiqueu la present resolució a les parts i al ministeri fiscal i feu-los saber que no és ferma i que en contra seua es pot interposar un recurs d'apel·lació en el termini de 20 dies, que serà resolt per l'Audiència Provincial de Castelló.  
Una vegada siga ferma esta sentència, comuniqueu-la al registre civil on conste inscrit el matrimoni.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit en el moment de la preparació del recurs.  
Esta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, per diligència d'ordenació de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència al demandat, el senyor Girón Delgado.  
  
Castelló de la Plana, 17 de març de 2014.- El secretari judicial: Pedro Moya Donate.